759/2021

Útdráttur

K var sakfelldur fyrir umferðarlagabrot með að hafa ekið bifreið undir áhrifum ávana- og fíkniefna og því ekki fær um að stjórna henni örugglega. Við ákvörðun refsingar var litið til þess að brot K teldist ítrekað öðru sinni í skilningi 3. mgr. 99. gr. umferðarlaga nr. 77/2019 og þótti refsing K hæfilega ákveðin fangelsi í 30 daga auk þess sem hann var sviptur ökurétti ævilangt.

Dómur Landsréttar

Mál þetta dæma landsréttardómararnir D-kk-nf Þ-kk-nf B-kk-nf, J-kk-nf H-kk-nf og Þ-kk-nf I-kk-nf N-kk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 5. nóvember 2021. Málsgögn bárust réttinum 21. júní 2022. Áfrýjað er dómi Héraðsdóms Reykjaness 29. október 2021 í málinu nr. S - 1549/2021.

2

Ákæruvaldið krefst staðfestingar hins áfrýjaða dóms um sakfellingu og refsingu ákærða og að honum verði gert að sæta sviptingu ökuréttar.

3

Ákærði krefst aðallega sýknu af kröfum ákæruvaldsins í málinu en til vara að honum verði gerð vægasta refsing sem lög leyfa.

Málsatvik og sönnunarfærsla

4

Svo sem fram kemur í hinum áfrýjaða dómi var ákærða með ákæru lögreglustjórans á Suðurnesjum 28. júní 2021 gefið að sök umferðarlagabrot 11. mars 2021 með því að hafa ekið bifreið undir áhrifum ávana- og fíkniefna. Í blóði ákærða mældist amfetamín 205 ng/ml og var hann því ekki talinn hafa verið fær um að stjórna bifreiðinni örugglega. Háttsemi ákærða er talin varða við 1., sbr. 2. mgr. 50. gr., sbr. 95. gr. umferðarlaga nr. 77/2019.

5

Við þingfestingu málsins í héraði mætti ákærði ekki og hafði ekki boðað forföll þótt honum hefði réttilega verið birt ákæra og fyrirkall. Var því málið dæmt samkvæmt a-lið 161. gr. laga nr. 88/2008 um meðferð sakamála, svo sem boðað hafði verið í fyrirkalli ef ákærði mætti ekki. Með vísan til rannsóknargagna málsins var ákærði sakfelldur fyrir umferðarlagabrot það sem honum er gefið að sök og refsing hans ákveðin fangelsi í 30 daga. Þá var ákærði dæmdur til að greiða allan sakarkostnað málsins í héraði. Í héraðsdómi var aftur á móti ekki tekin afstaða til kröfu lögreglustjóra um að ákærði yrði sviptur ökurétti.

6

Við aðalmeðferð málsins fyrir Landsrétti lagði ákæruvaldið fram tölvupóstsamskipti ákæruvaldsins við A lyfjafræðing á Rannsóknarstofu í lyfja- og eiturefnafræði við Háskóla Íslands 25. nóvember 2022. Ákærði mótmælti hvorki framlagningu þessa skjals né efni þess sem óstaðfestu. Við aðalmeðferð málsins fyrir Landsrétti var tekin viðbótarskýrsla af ákærða.

Niðurstaða

7

Fyrir Landsrétti krefst ákæruvaldið staðfestingar héraðsdóms um sakfellingu og refsingu ákærða. Þá krefst ákæruvaldið þess að ákærði verði sviptur ökurétti. Í greinargerð sinni til Landsréttar krafðist ákæruvaldið þess að ákærði yrði dæmdur til að greiða allan sakarkostnað á báðum dómstigum. Við aðalmeðferð málsins breytti ákæruvaldið kröfugerðinni á þann veg að kostnaður vegna meðferðar málsins fyrir Landsrétti yrði felldur á ríkissjóð.

8

Ákærði hefur borið því við að hann neyti lyfsins Ritalín Uno og það hljóti að vera skýringin á að amfetamín greindist í blóði hans umræddan dag. Hann kannast aftur á móti ekki við að hafa neytt amfetamíns þá. Í tölvupósti A lyfjafræðings sem fyrr er getið kemur fram að virka efnið í Ritalin Uno sé metýlfenídat og hefði því átt að mælast í blóði ákærða, en ekki amfetamín. Að þessu gættu er staðfest niðurstaða héraðsdóms um sakfellingu ákærða fyrir brot gegn 1., sbr. 2. mgr. 50. gr., sbr. 95. gr. umferðarlaga nr. 77/2019, sem og um ákvörðun refsingar.

9

Samkvæmt sakavottorði gekkst ákærði undir sátt hjá lögreglustjóra 14. janúar 2020 um greiðslu sektar og sviptingu ökuréttar í 12 mánuði frá sama degi. Með dómi 8. mars 2021 var ákærða gerð sekt fyrir akstur undir áhrifum ávana- og fíkniefna og áfengis auk þess sem hann var sviptur ökurétti í fimm ár. Um er að ræða sambærileg brot og ákærði var sakfelldur fyrir með hinum áfrýjaða dómi og varðar nú við 1., sbr. 2. mgr. 50. gr. umferðarlaga. Samkvæmt framangreindu telst brot ákærða sem hér er fjallað um vera í trekaðbrotöðru sinni í skilningi 3. mgr. 99. gr. umferðarlaga. Verður ákærði samkvæmt þessu sviptur ökurétti ævilangt.

10

Niðurstaða hins áfrýjaða dóms um sakarkostnað verður staðfest.

11

Áfrýjunarkostnaður málsins greiðist úr ríkissjóði, þar með talin málsvarnarlaun skipaðs verjanda ákærða fyrir Landsrétti, sem ákveðin eru að meðtöldum virðisaukaskatti eins og í dómsorði greinir.

Dómsorð :

Hinn áfrýjaði dómur skal vera óraskaður um refsingu ákærða, K-kk-ef F-kk-ef F-kk-ef, og sakarkostnað.

Ákærði er sviptur ökurétti ævilangt.

Áfrýjunarkostnaður málsins greiðist úr ríkissjóði, þar með talin málsvarnarlaun skipaðs verjanda ákærða, B-kk-ef J-kk-ef lögmanns, 372.000 krónur.